Mandi Granfelt

Amanda (Mandi) Lydia Granfelt (o.s. Cantell; 12. joulukuuta 1850 Koski Hl – 10. heinäkuuta 1926 Koski) oli suomalainen kansakoulunopettaja, kirjailija ja suomentaja. Hän oli uranuurtajana mukana erityisesti naisliikkeessä, lasten raittiuskasvatuksessa ja Toivonliitto-toiminnassa.

Mandi Granfeltin vanhemmat olivat Juvan kappalainen Otto Magnus Cantell ja Erika Charlotta Lilius. Vähävaraisuuden takia vanhemmat epäröivät hänen kouluttamistaan, mutta Mandin oma vahva tahto johti vanhempien suostumukseen, ja hän lähti opettajaopintoihin Jyväskylän seminaariin. Hänestä tuli yksi Suomen ensimmäisistä naisopettajista.

Granfelt toimi opettajana kunnes hän 29-vuotiaana meni 1879 naimisiin lääkäriksi valmistuvan Axel August Granfeltin (1846–1919) kanssa. Päätös oli morsiamelle raskas, sillä hän joutui luopumaan omasta urastaan. Paria yhdisti aatteellisuus: koti, uskonto, isänmaa ja pyrkimys kansan valistamiseen. Axel Granfelt oli Kansanvalistusseuran puheenjohtaja ja Raittiuden Ystävien esimies. Perheeseen syntyi kuusi lasta, joista kaksi tytärtä kuoli jo nuorena. Aarne Kuusi ja Eino Kuusi olivat heidän lapsiaan.

Axel Granfelt joutui 1902 eroamaan Kansanvalistusseuran johdosta taloudellisten epäselvyyksien vuoksi ja Granfeltin perhe muutti Mäntyharjulle jossa heillä oli Jylhä-niminen kesäkoti. Mandi oli silti maaltakin käsin vilkkaassa kirjeenvaihdossa raittius- ja naisasialiikkeen vaikuttajien kanssa ja lasten aikuistuttua hän oli mukana raittiusliikkeen ja Toivonliiton toiminnan kehittämisessä. Elämän vastoinkäymiset ja vastakkaisten kutsumusten jännitteet muovasivat Granfeltistä fennomaanisen mallikodin ylläpitäjän, suomalaisen naisliikkeen aktivistin ja kansalaiskasvatuksen asiantuntijan. Hän katsoi, että lapsia oli kasvatettava kuuliaisiksi ja siveellisiksi Suomen kansalaisiksi.

 Teoksia 
 Några ord om Satakunta järnväg och några därmed i sammanhang undersökta och föreslagna linjer, af M. Helsingfors 1888.
 Kertomuksia kansalle: opeta lapsesi tottelemaan, kirj. M. Kansanvalistus-seuran lehtisiä 52. Kansanvalistus-seura, Helsinki 1898, 2. painos 1905.
 Kolme puhetta lapsille; kirj. M. Gt. Raittiuden ystävät, Helsinki 1898, 2. painos 1904.
 Kuvia Palestinasta: kaksi luentoa (1. Jerusalem ja Judea; 2. Samaria, Galilea ja Damaskos). Mukaellut M. Gt. Kansanvalistus-seuran taikalyhtykirjoja 12. Kansanvalistus-seura, Kuopio 1901.
 Pikku kuvasarja Toivon liiton lapsille: englantilaisen aiheen mukaan. Kansanvalistus-seuran taikalyhtykirjoja 15. Kansanvalistus-seura, Helsinki 1902.
 Matkustus pyhällä maalla: taikalyhty-esitelmä. Kansanvalistus-seuran taikalyhtykirjoja 13. Kansanvalistus-seura, Kuopio 1902.
 Mitä vaaditaan Toivon liiton opettajalta?: esitelmä Suomen 21:ssä yleisessä raittiuskokouksessa Turussa v. 1903. Raittiuden ystävien kirjasia. 2 sarja n:o 16. Raittiuden ystävät, Kotka 1904.
 Toivon liiton kertomuksia ja runoja: 1–12 kokous. Raittiuden ystävät, Helsinki 1905.
 Toivon työssä: nuorison raittiuskokousten ohjelmia. Raittiuden ystävät, Helsinki 1905, 2. painos 1907.
 Alkoholi ja yhteiskunta. Raittiuden ystävien kirjasia n:o 73. Raittiuden ystävät, Helsinki 1906, 2. painos 1911.
 Alkoholi ja nuoriso. Raittiuden ystävien kirjasia n:o 81. Raittiuden ystävät, Helsinki 1908.
 Alkoholin vaikutus ruumiin voimiin ja lämpöön. Raittiuden ystävien kirjasia. 1 sarja n:o 83. Raittiuden ystävät, Helsinki 1910.
 Raittiusliike. Raittiuden ystävien kirjasia. 1 sarja n:o 84. Raittiuden ystävät, Helsinki 1912.
 Koti ja juovutusjuomat. Raittiuden ystävien kirjasia. 1 sarja n:o 86. Raittiuden ystävät, Helsinki 1913.
 Mahtavin herra y. m. kertomuksia lapsille. Toivonliiton kirjasto n:o 2. Raittiuden ystävät, Helsinki 1913, 2. painos 1929.
 Varokaa vaaroja! Kertomuksia lapsille; mukaillut Mandi Granfelt. Toivonliiton kirjasto n:o 1. Raittiuden ystävät, Helsinki 1913, 2. painos 1929.
 Kuningas ja alamaiset: eläinsuojeluskertomuksia ja -runoja lapsille. Toivonliiton kirjasto n:o 3. Raittiuden ystävät, Helsinki 1915.
 Väinön isänmaa y.m. kertomuksia lapsille; kokoili Mandi Granfelt. Toivonliiton kirjasto n:o 5. Raittiuden ystävät, Helsinki 1917, 2. painos Valistus 1928.
 Perikadosta pelastettu; kirjoitti M. Suomen merimieslähetysseura, Helsinki 1919.
 Sallikaa lasten tulla minun tyköni: kertomuksia pyhäkouluja ja koteja varten; toim. Mandi Granfelt. Gummerus 1921, 2. painos 1928.
 Toivon työssä: lasten raittiuskokousten ohjelmia. 3. uud. painos. Valistus 1927.
 Kirjeitä Atlantin yli: Mandi Granfeltin ja Immo Kuusen perheen kirjeenvaihtoa vuosilta 1910–1924. Toimittanut Taina Kuusi. Kuusen suku, Helsinki 1986.

 Suomennoksia 
 Raittius-katekismus nuorisolle: kysymyksiä ja vastauksia juovutusjuomista: etupäässä Julia Colman'in alkoholi-katkismuksen jälkeen mukailtu Suomen raittiusseurain ja raittiuden harrastajain käytettäväksi. Suomentaneet Axel August ja Amanda Lydia Granfelt. Raittiuden ystävien kirjasia 33. Raittiuden ystävät, Helsinki 1887.
 H. Harper: Kuvallisia kirjeitä Itämailta lapsilleni. Kansanvalistus-seuran toimituksia 67. Kansanvalistus-seura, Helsinki 1889.
 Maria: Ennustus. Kansanvalistus-seuran lehtisiä 10. Kansanvalistus-seura, Helsinki 1892, 2. painos 1895.
 Carl Oskar Berg: Höylä. Raittiuden ystävien kirjasia 53. Helsinki 1892.
 Maria: Neljäs käsky. Kansanvalistus-seuran lehtisiä 16. Kansanvalistus-seura, Helsinki 1892, 2. painos 1895.
 Edvard Hjelt: Vähäisen rahasta ja korosta nyt ja ennen: esitelmä; pitänyt E. H. Kansanvalistus-seuran toimituksia 76. Kansanvalistus-seura, Helsinki 1892.
 Maria: Hullu-Heikki. Kansanvalistus-seuran lehtisiä 23. Kansanvalistus-seura, Helsinki 1893.
 Alexandra Smirnoff: Puuhedelmien viljelemisestä Suomessa sekä käytännöllisiä neuvoja vasta-alkaville. Kansanvalistus-seuran toimituksia 82. Kansanvalistus-seura, Helsinki 1893.
 Fredrik Ignatius Färling: Tulipaloista ja palotoimesta: erittäin Suomen maaseutuihin nähden. Suomentaneet Otto Julius Kantele ja Amanda Lydia Granfelt. Kansanvalistus-seuran toimituksia 85. Kansanvalistus-seura, Helsinki 1893.
 Maria: Eri lailla jaettu. Kansanvalistus-seuran lehtisiä 24. Kansanvalistus-seura, Helsinki 1894.
 Emil Fredrik Nervander: Italia 1. Kansanvalistus-seuran toimituksia 88. Kansanvalistus-seura, Helsinki 1894.
 Maria: Kuinka Kalle Heikistä tuli raittiusmies. Kansanvalistus-seuran lehtisiä 26. Kansanvalistus-seura, Helsinki 1894.
 Alexandra Gripenberg: Punainen kansa: kertomuksi Intiaaneista: nuorisolle ja kansalle. Kansanvalistus-seuran toimituksia 86. Kansanvalistus-seura, Helsinki 1894.
 Emil Fredrik Nervander: Italia 2. Kansanvalistus-seuran toimituksia 94. Kansanvalistus-seura, Helsinki 1896.
 Emil Fredrik Nervander: Italia 3. Kansanvalistus-seuran toimituksia 96. Kansanvalistus-seura, Helsinki 1896.
 Aina virassa. Toivon liiton kirjasia. Raittiuden ystävät, Helsinki 1898.
 Jaakko ja hänen pienet auttajansa. Toivon liiton kirjasia. Raittiuden ystävät, Helsinki 1898.
 Jaakko puuseppä; Narrien pennit. Taikalyhtyluentoja 8. Raittiuden ystävät, Helsinki 1898.
 Mary S. Haycraft: Kalastaja-kylässä. Taikalyhtyluentoja 3. Raittiuden ystävät, Helsinki 1898.
 Kunnon laivapoika: ystävykset. Toivon liiton kirjasia. Raittiuden ystävät, Helsinki 1898.
 Majakan-vartia. Toivon liiton kirjasia. Raittiuden ystävät, Helsinki 1898.
 Hesba Stretton: Nellin synkät päivät. Taikalyhtyluentoja 5. Raittiuden ystävät, Helsinki 1898.
 Linda Palmer: Pikku kapteeni: kertomus Toivon liiton lapsille. Taikalyhtyluennoksi lyhennetty ja suomeksi mukaeltu. Raittiuden ystävien kirjasia 63. Raittiuden ystävät, Helsinki 1898.
 Raittiuskokous kotona. Toivon liiton kirjasia. Raittiuden ystävät, Helsinki 1898.
 Riennä, riennä! Miksi käytän sininauhaa? Toivon liiton kirjasia. Raittiuden ystävät, Helsinki 1898.
 Vaarallista. Toivon liiton kirjasia. Raittiuden ystävät, Helsinki 1898.
 Jenni ja hänen isänsä: kertonut isä. Toivon liiton kirjasia. Raittiuden ystävät, Helsinki 1899.
 Zacharias Topelius: Satuja: Kirkonkukko; Peikkojen joulu. Kansanvalistus-seuran lehtisiä n:o 72. Kansanvalistus-seura, Helsinki 1902.
 Zacharias Topelius: Satuja: Koivu ja tähti; Armelias on rikas. Kansanvalistus-seuran lehtisiä n:o 74. Kansanvalistus-seura, Helsinki 1902.
 Zacharias Topelius: Satuja: Pikku Matti; Parempi tie. Kansanvalistus-seuran lehtisiä n:o 73. Kansanvalistus-seura, Helsinki 1902.
 Johanna Spyri: Pieni italialainen. Suomen lasten kirjoja 9. WSOY 1911

 Kirjallisuutta 
 Sulkunen, Irma: Mandi Granfelt ja kutsumusten ristiriita. Hanki ja jää, Helsinki 1995.

Lähteet

 Aiheesta muualla 


 Wikiaineisto: Kuka kukin oli 1961, s.v. Axel August Granfelt
 Ydinperheen painolasti. Irma Sulkusen kirjan Mandi Granfelt ja kutsumusten ristiriita esittely, Yliopisto-lehti 6/1996.

Luokka:Suomalaiset opettajat
Luokka:Suomalaiset kirjailijat
Luokka:Suomentajat
Luokka:Raittiusliikkeen vaikuttajat
Luokka:Vuonna 1850 syntyneet
Luokka:Vuonna 1926 kuolleet